(Návrh)

VYHLÁŠKA
Ministerstva vnútra Slovenskej republiky
z ...... 2011

o určení sumy finančných prostriedkov potrebných na pokrytie nákladov spojených s pobytom štátneho príslušníka tretej krajiny na území Slovenskej republiky

Ministerstvo vnútra Slovenskej republiky podľa § 6 ods. 3 zákona č. .../2011 Z. z. o kontrole hraníc a pobyte cudzincov a o zmene a doplnení niektorých zákonov (ďalej len „zákon“) ustanovuje:

§ 1

(1)	Suma finančných prostriedkov potrebná na pokrytie nákladov spojených s pobytom štátneho príslušníka tretej krajiny na území Slovenskej republiky sa určuje vo výške 56 eur na osobu a deň pobytu.

(2)	Sumu určenú v odseku 1 tvoria tieto zložky:
a)	na ubytovanie 30 eur,
b)	na raňajky 4 eurá,
c)	na obed 7,50 eura,
d)	na večeru 7,50 eura,
e)	na vreckové 7 eur.

(3)	Ak má štátny príslušník tretej krajiny pobyt na území Slovenskej republiky čiastočne uhradený, príslušník Policajného zboru vykonávajúci hraničnú kontrolu na túto skutočnosť prihliada.

§ 2

Finančné prostriedky podľa § l môžu byt' nahradené overeným pozvaním podľa § 19 zákona.

§3

Táto vyhláška nadobúda účinnosť 1. januára 2012.

 
							  Daniel Lipšic

						 	 minister vnútra